Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 332

25. Cikk Nemzetközi távközlési világértekezletek A nemzetközi távközlési világértekezlet részlegesen, kivételes esetekben pedig teljes körűen felülvizsgálhatja a Nemzetközi Távközlési Szabályzatot, és bármilyen világméretű kérdéssel foglalkozhat, amely a hatáskörébe tartozik és a napirendjéhez kapcsolódik. PP-98 A nemzetközi távközlési világértekezletek határozatainak minden körülmények között összhangban kell állniuk a jelen Alapokmánnyal és az Egyezménnyel. A határozatok és döntések elfogadása során az értekezleteknek figyelembe kell venniük az előrelátható pénzügyi vonzatokat, és kerülniük kell olyan határozatok és döntések elfogadását, amelyek a Meghatalmazottak Értekezlete által rögzített pénzügyi kereteket meghaladó ráfordításhoz vezethetnek.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes